
DR.30.11.2020 5 

  
Saya ingin bertanya lagi kepada Yang Berhormat Timbalan Menteri, apakah 

sudah dibuat kajian untuk membina sebuah balai polis baharu di kawasan Semop di 
Pulau Bruit seperti yang saya bangkitkan pada sidang yang lepas?  Dan soalan berkaitan, 
apakah sudah dibuat kajian tentang penambahbaikan balai polis di Kampung Belawai di 
mana balai polis tersebut sudah usang dan banyak kurang daripada segi 
kelengkapannya?  Mohon Yang Berhormat Timbalan Menteri menjawab.  Terima kasih. 

Timbalan Yang di-Pertua [Dato’ Mohd Rashid Hasnon]: Sila Yang Berhormat 
Timbalan Menteri. Satu minit. 

Tuan Jonathan bin Yasin:  Tuan Yang di-Pertua, walaupun soalan ini tidak 
menjurus kepada soalan asal tetapi saya akan cuba menjawabnya.  

Jumlah keseluruhan perjawatan di Balai Polis Daro adalah seramai 18 orang.  
Balai polis ini beroperasi dengan perjawatan yang diketuai oleh Ketua Balai Polis 
berpangkat sarjan dengan dibantu oleh 17 orang pegawai pangkat rendah.  Jarak 
perjalanan antara Balai Polis Daro ke Pulau Bruit dianggarkan lebih kurang 15 kilometer 
dengan anggaran penduduk berjumlah 30,000 orang.  Indeks jenayah yang direkodkan 
sepanjang tahun 2019 adalah 26 kes.  Manakala dari 1 Januari 2020 hingga 20 
November 2020 adalah sebanyak 21 kes.  

Namun, jumlah keseluruhan perjawatan di Balai Polis Kampung Belawai adalah 
seramai tujuh orang.  Balai polis ini beroperasi dengan kekuatan anggota yang diketuai 
oleh Ketua Balai Polis berpangkat sarjan dengan dibantu lima orang pegawai pangkat 
rendah dan seorang kakitangan awam. Kawasan pentadbiran adalah seluas 590 
kilometer persegi dengan penduduk berjumlah 6,540 orang.  Indeks jenayah yang 
direkodkan dari 1 Januari 2020 sehingga 20 November 2020 adalah sebanyak dua kes 
sahaja. 

Pulau Bruit, Sarawak terletak di bawah bidang kuasa pentadbiran Ibu Pejabat 
Polis Daerah Matu Daro di mana balai polis yang terhampir dengan pulau ini adalah Balai 
Polis Daro.  Buat masa ini, belum ada cadangan untuk membina balai polis di Pulau Bruit 
dalam perancangan pembangunan Rancangan Malaysia.  Namun demikian, 
Kementerian Dalam Negeri melalui Polis Diraja Malaysia berpandangan bahawa Balai 
Polis Daro masih boleh menjalankan fungsinya berdasarkan struktur sedia ada termasuk 
melaksanakan rondaan dan pengawasan di kawasan Pulau Bruit pada masa ini.  Sekian 
dan terima kasih. 

 

4.  Datuk Wira Haji Mohd. Anuar Mohd. Tahir [Temerloh] minta Menteri 
Pertanian dan Industri Makanan menyatakan tentang usaha kementerian memantapkan 
rantai perbekalan dalam pembangunan induk dan pembenihan ikan patin yang dikatakan 
sukar para pengusaha khususnya dari Temerloh untuk mendapatkan anak ikan serta 
harga bekalan yang meningkat. Ini adalah supaya usaha perniagaan akuakultur ini terus 
berjaya dan mampu berdaya saing. 

Timbalan Menteri Pertanian dan Industri Makanan II [Dato’ Haji Che 
Abdullah bin Mat Nawi]:  Terima kasih Tuan Yang di-Pertua.  Terima kasih Yang 
Berhormat Temerloh yang prihatin kepada penternak-penternak ikan patin di kawasan 
Parlimen Temerloh.  

Dalam usaha memantapkan rantai pembekalan dalam pembangunan induk dan 
pembenihan ikan termasuk ikan patin, kementerian melalui Jabatan Perikanan Malaysia 
telah melaksanakan Program Pembangunan Induk dan Pengeluaran Benih Kebangsaan.  
Di bawah Program Pembenihan Induk dan Pengeluaran Benih Kebangsaan, kerajaan 
telah membina 15 buah pusat pengeluaran benih di seluruh negara yang mampu 
mengeluarkan benih ikan sehingga 20 juta ekor setahun.  

Bagi negeri Pahang, terdapat dua pusat pengeluaran benih ikan iaitu di Pusat 
Pengembangan Akuakultur Bukit Tinggi, Bentong dan Pusat Pengembangan Akuakultur 
Perlok, Jerantut yang disediakan oleh kerajaan bagi membantu penternak-penternak 
akuakultur untuk mendapat benih ikan.  

Melalui pusat pengembangan akuakultur di Bukit Tinggi dan Perlok, setiap 
penternak layak untuk memohon bantuan benih dan makanan ikan secara percuma iaitu 
sekali bagi setiap penternak dengan nilai maksimum sebanyak RM10,000.  Secara 
purata, benih patin yang diedarkan oleh kerajaan kepada penternak adalah sebanyak 
5,000 ekor bergantung kepada bilangan benih sedia ada di pusat berkenaan bagi 
membantu penternak mengembangkan hasil pengeluaran mereka.  



Saya ingin bertanya lagi kepada Yang Berhormat Timbalan Menteri, apakah. sudah dibuat kajian untuk membina sebuah balai polis baharu di kawasan Semop di Pulau Bruit seperti yang saya bangkitkan pada sidang yang lepas? Dan soalan berkaitan, apakah sudah dibuat kajian tentang penambahbaikan balai polis di Kampung Belawai di mana balai polis tersebut sudah usang dan banyak kurang daripada segi kelengkapannya? Mohon Yang Berhormat Timbalan Menteri menjawab. Terima kasih. Timbalan Yang di-Pertua [Dato' Mohd Rashid Hasnon]: Sila Yang Berhormat Timbalan Menteri. Satu minit. Tuan Jonathan bin Yasin: Tuan Yang di-Pertua, walaupun soalan ini tidak menjurus kepada soalan asal tetapi saya akan cuba menjawabnya. Jumlah keseluruhan perjawatan di Balai Polis Daro adalah seramai 18 orang. Balai polis ini beroperasi dengan perjawatan yang diketuai oleh Ketua Balai Polis berpangkat sarjan dengan dibantu oleh 17 orang pegawai pangkat rendah. Jarak perjalanan antara Balai Polis Daro ke Pulau Bruit dianggarkan lebih kurang 15 kilometer dengan anggaran penduduk berjumlah 30,000 orang. Indeks jenayah yang direkodkan sepanjang tahun 2019 adalah 26 kes. Manakala dari 1 Januari 2020 hingga 20 November 2020 adalah sebanyak 21 kes. Namun, jumlah keseluruhan perjawatan di Balai Polis Kampung Belawai adalah seramai tujuh orang. Balai polis ini beroperasi dengan kekuatan anggota yang diketuai oleh Ketua Balai Polis berpangkat sarjan dengan dibantu lima orang pegawai pangkat rendah dan seorang kakitangan awam. Kawasan pentadbiran adalah seluas 590 kilometer persegi dengan penduduk berjumlah 6,540 orang. Indeks jenayah yang direkodkan dari 1 Januari 2020 sehingga 20 November 2020 adalah sebanyak dua kes sahaja. Pulau Bruit, Sarawak terletak di bawah bidang kuasa pentadbiran Ibu Pejabat Polis Daerah Matu Daro di mana balai polis yang terhampir dengan pulau ini adalah Balai Polis Daro. Buat masa ini, belum ada cadangan untuk membina balai polis di Pulau Bruit dalam perancangan pembangunan Rancangan Malaysia. Namun demikian, Kementerian Dalam Negeri melalui Polis Diraja Malaysia berpandangan bahawa Balai Polis Daro masih boleh menjalankan fungsinya berdasarkan struktur sedia ada termasuk melaksanakan rondaan dan pengawasan di kawasan Pulau Bruit pada masa ini. Sekian dan terima kasih. 4. Datuk Wira Haji Mohd. Anuar Mohd. Tahir [Temerloh] minta Menteri Pertanian dan Industri Makanan menyatakan tentang usaha kementerian memantapkan rantai perbekalan dalam pembangunan induk dan pembenihan ikan patin yang dikatakan sukar para pengusaha khususnya dari Temerloh untuk mendapatkan anak ikan serta harga bekalan yang meningkat. Ini adalah supaya usaha perniagaan akuakultur ini terus berjaya dan mampu berdaya saing. Timbalan Menteri Pertanian dan Industri Makanan II [Dato' Haji Che Abdullah bin Mat Nawi]: Terima kasih Tuan Yang di-Pertua. Terima kasih Yang Berhormat Temerloh yang prihatin kepada penternak-penternak ikan patin di kawasan Parlimen Temerloh. Dalam usaha memantapkan rantai pembekalan dalam pembangunan induk dan pembenihan ikan termasuk ikan patin, kementerian melalui Jabatan Perikanan Malaysia telah melaksanakan Program Pembangunan Induk dan Pengeluaran Benih Kebangsaan. Di bawah Program Pembenihan Induk dan Pengeluaran Benih Kebangsaan, kerajaan telah membina 15 buah pusat pengeluaran benih di seluruh negara yang mampu mengeluarkan benih ikan sehingga 20 juta ekor setahun. Bagi negeri Pahang, terdapat dua pusat pengeluaran benih ikan iaitu di Pusat Pengembangan Akuakultur Bukit Tinggi, Bentong dan Pusat Pengembangan Akuakultur Perlok, Jerantut yang disediakan oleh kerajaan bagi membantu penternak-penternak akuakultur untuk mendapat benih ikan. Melalui pusat pengembangan akuakultur di Bukit Tinggi dan Perlok, setiap penternak layak untuk memohon bantuan benih dan makanan ikan secara percuma iaitu sekali bagi setiap penternak dengan nilai maksimum sebanyak RM10,000. Secara purata, benih patin yang diedarkan oleh kerajaan kepada penternak adalah sebanyak 5,000 ekor bergantung kepada bilangan benih sedia ada di pusat berkenaan bagi membantu penternak mengembangkan hasil pengeluaran mereka.